এস এম নাজমুল হক ইমন, বগুড়া জেলা প্রতিনিধিঃ বগুড়ার গাবতলীতে লেট ভ্যারাইটি টমেটো চাষ করে কৃষকরা আর্থিকভাবে লাভবান হচ্ছে। অন্যান্য ফসলের চাইতে বাজারে সবজির মুল্য বেশী থাকায় কৃষকরা এ চাষে ঝুকে পড়ছে। খোজ নিয়ে জানা গেছে,  বগুড়া জেলাতে ধানের চাইতে সব্জির ফলন ভালো। তার ধারাবাহিকতায় গাবতলী উপজেলা কৃষকেরা বিভিন্ন প্রকার সব্জির পাশাপাশি টমেটো চাষ করছে। উপজেলা সদর ইউপির তরফ সরতাজ গ্রামের কৃষক আঃ ছামাদ ৩০ শতক এবং আঃ মজিদ ১৬ শতক জমিতে টমেটো চাষ করে । তারা জানায়, লাল তীর সীড লিমিটেডের হাই ব্রীড ডেলটা জাতের লেট ভ্যারাইটি টমেটো বীজ বপন করে অন্যান্য টমেটো বীজের চাইতে বেশী ফলন পাচ্ছে। ফলে প্রতি বিঘায় ১৫ থেকে ২০ হাজার টাকা খরচ করে ডেলটা জাতের হাই ব্রীড টমেটো চাষ করে দ্বিগুনেরও বেশী ফলন পাওয়ার ফলে আর্থিকভাবে লাভবান আশা করছে। কৃষক মাহমুদ  আলী ১ বিঘা, ছামাদ প্রায় ২ বিঘা, ছায়েদ আলী ২০ শতক, মোজাম ফকির ৩০ শতক, রফিকুল ইসলাম ২৮ শতক জমিতে লাল তীর সীড লিমিটেডের হাইব্রীড টমেটো ডেলটা চাষ করেছে। কৃষকরা আরো জানায় প্রতি শতক জমিতে ৩ থেকে ৪মন টমেটো উৎপাদন সম্ভাবনা রয়েছে। রাত দিনের আবহাওয়া বৈরীতার কারনে গাছে ফল ধরতে বিলম্ব হলেও তেমন কোন সমস্যা নয়নি। ডেলটা জাতের হাইব্রীড টমেটো বীজ গাছ গজানোর প্রায় ৯০ দিনের মধ্যই ফল বাজার জাত করা যায়। এ সময়ের মধ্য ১০ থেকে ১৫ দিন পর পর কয়েকবার সেচ দিতে হয়। বর্তমান চমেটোর বাজার ৭'শ থেকে ৮'শ টাকা মন। এ অবস্থা চলতে থাকলে ১ বিঘা  জমিতে টমেটো চাষ করে ১ জন কৃষক ১ লাখ টাকা থেকে ১ লাখ ২০ হাজার টাকা পর্যন্ত সব খরচ বাদ দিয়ে লাভবান হতে পারে। এ ব্যাপারে লালতীর সীড লিমিটেডের বিভাগীয় প্রাধান আঃ রহমান খাঁন ও ফিল্ড অফিসার মেহেদী হাসান জানান, মিন্টুজাত ও ডেলটা জাতীয় হাইব্রীড টমেটো চাষ করে কৃষক স্বল্প সময়ে অধিক লাভবান হচ্ছে। কৃষকের লাভের দিক চিন্তা করে লালতীর কোম্পানী বিদেশ থেকে উন্নত জাতের বীজ আমদানী করে থাকে। তারা আরো জানান, কৃষককে টমেটো চাষে সার্বিক পরামর্শ ও বিভিন্ন সহায়তা লাল তীরের প থেকে করা হয়ে থাকে।